L’obra “Dasein”, del compositor burjassoter Manuel Morcillo, premiada per l’Associació Espanyola de Tubes i Bombardins
2025-07-24

A Manuel Morcillo García li ha tocat la seua pròpia i particular “Grossa” de la loteria. I és que, pocs dies abans de l’arribada del Nadal, el músic i compositor burjassoter ha guanyat el segon premi del Concurs Nacional de Composició, convocat anualment per l’Associació Espanyola de Tubes i Bombardins (AETYB).

Morcillo ha sigut mereixedor d’aquest important premi per la seua obra “Dasein”, considerada pel Jurat com a “original i creativa” i valorada pels seus elements compositius com, entre uns altres, “la forma, la melodia, el ritme, les textures, els tempos i les possibilitats d’interpretació”, segons fonts d’AEYTB. El jurat d’aquest premi ha estat integrat per cinc músics reconeguts internacionalment com són Jerry Young, Gail Robertson, Sixto Herrero, Ferrer Ferran i Ximo Cano.

L’obra creada per Morcillo, “Dasein” significa “ser ahí” i, segons les seues pròpies paraules, “es tracta d’un concert per a tuba i banda simfònica amb una durada de vint-i-dos minuts. Està inspirada en el llibre “Ser y tiempo”, del filòsof Martin Heidegger i està dividida en tres temps que corresponen a tres cites del pensador alemany: “Arrojado al mundo: la madre”, “Poder ser: el padre” y “Aquí estoy, aquí soy”.

Està previst que “Dasein” siga interpretada per l’Agrupació Musical Los Silos de Burjassot, el pròxim mes de febrer, en el Centre Cultural Tívoli.